Pühapäeval, 25.aprillil toimusid Kilingi-Nõmmes võimlemisklubi Githa traditsioonilised lahtised meistrivõistlused iluvõimlemises. Osales 49 võimlejat, kes esitasid vaba-, hüpitsa-, palli-, lindi- ja kurikakavad. Esineti nii individuaalselt, kui ka paariskavadega. Sindi noortekeskuse võimlejad võistlesid individuaalsete ise väljamõeldud vabakavadega. Kuldmedali võitis Elo Vent, hõbemedali Annabel Sarapuu ja pronksmedali Eliise Kull. Ainult 0,05 punktiga kaotas pronksmedali Kristella Kukk.  Kõige lootustandvama võimleja tiitli pälvis Aveli Lehiste.